கேள்வி: சரஸ்வதி பர்வதம் I - மலை ஏற்ற வரலாறு பற்றி விளக்கவும்.
பதில்: இந்த சிகரத்தில் முதன் முதலில் இந்தோ-யப்பானிய பெண்கள் பயணத்தில் 18 ஆகத்து 1992 அன்று ஏறினர். இப்பயணமானது சந்தோஷ் யாதவ், (தலைவர்) மற்றும் ரெய்கோ தெரசாவா (யப்பானியத் தலைவர்) தலைமையில் மேற்கொள்ளப்பட்டது. குழுவின் மற்ற உறுப்பினர்களாக ரீட்டா படேல், (மருத்துவர்) அல்பனா பாங்டே, டகாகோ கட்டோ, மயூமி சிராசாவா, எமிகோ யமகுச்சி, யோஷி கமேடா, எரி குசுதா (யப்பானியர்), ஜோதிகா நேகி, பனிதா திமுங்பி, மம்தா தாகூர் (இந்தியர்) ஆகியோர் இருந்தனர். இந்திய அணி 18 ஆகத்து 1992 அன்று மாலை 4 மணிக்கு சிகரத்தின் உச்சியை முதன்முதலில் அடைந்தது. மறுநாள் ஆகத்து 19 அன்று ஜப்பானிய அணியும் உச்சியை அடைந்தது. இவர்கள் உச்சியை அடைய 3 முகாம்களை அமைத்தனர்.